ועדת הכספים, כנסת 19, פרוטוקול מספר 448, 2014-11-17 10:20

ניסן סלומינסקי: רבותי, בוקר טוב.

ניסן סלומינסקי: אנחנו פותחים את ישיבת ועדת הכספים.

ניסן סלומינסקי: אני רוצה להזכיר לכולם, הנושא הראשון זה הרוויזיות על חוק מע"מ אפס.

ניסן סלומינסקי: לאחר מכן בשעה 11:00 יופיע שר האוצר כדי לפתוח את דיוני התקציב בנושא חוק התקציב שכן נמצא אצלנו.

ניסן סלומינסקי: חוק ההסדרים עוד לא נמצא אבל חוק התקציב נמצא אצלנו, והוא יופיע כדי לפתוח את חוק התקציב.

ניסן סלומינסקי: הדיון יהיה באולם נגב, זה הקומה השנייה.

באסל גטאס: זו פעם ראשונה שוועדת הכספים שם.

ניסן סלומינסקי: לא.

יעקב ליצמן: לא, אבל זו פעם ראשונה ששר האוצר הולך ל - - -

ניסן סלומינסקי: לא, גם עם שר האוצר היה שם.

דב ליפמן: לא.

יעקב ליצמן: הלו הלו.

יעקב ליצמן: לא שמעת מה שאמרתי.

דב ליפמן: הוא הגיע.

דב ליפמן: תדבר אמת.

יעקב ליצמן: לא שמעת אפילו מה שאמרתי.

דב ליפמן: תדבר אמת.

יצחק כהן: ליפמן, בלי אלימות.

ניסן סלומינסקי: דב, חבל, עזוב, באמת.

יצחק כהן: לא לאלימות.

ניסן סלומינסקי: רבותי.

באסל גטאס: אמרתי את זה לזכותו של היושב-ראש, שהוא לא מחפש תקשורת.

יצחק כהן: לא לאלימות, ליפמן.

ניסן סלומינסקי: כן, זה נכון.

באסל גטאס: הוא לא מחפש תקשורת.

יעקב ליצמן: מי לא מחפש?

ניסן סלומינסקי: זה נכון, כן.

באסל גטאס: היושב-ראש.

יעקב ליצמן: אה, חשבתי שר האוצר.

ניסן סלומינסקי: לא לא.

ניסן סלומינסקי: טוב, רבותי, אז אנחנו, אם כך, פותחים את הישיבה, ויש לנו רוויזיה.

יצחק כהן: אבל תגיד משהו נגד האלימות שהתחילה פה.

יצחק כהן: לא לאלימות, לא לאלימות.

ניסן סלומינסקי: חס ושלום.

ניסן סלומינסקי: כן, ליצמן, רצית, בבקשה.

יעקב ליצמן: אפשר להסביר לנו את כל מה שהיה?

איילת שקד: ליצמן, אולי אתה תסביר, אתה יודע יותר.

איילת שקד: ליצמן, אולי תסביר מה הציעו לך, שנדע.

יעקב ליצמן: אני צריך לשאול את המציעים, זה שדכן הרי, אני צריך לשאול אותו מה הוא הציע – מטעם מי הוא הציע, אני יודע מה הציע.

יעקב ליצמן: איש עסקים הציע לי את זה לפני חודש וחצי, בתקופת החגים, איש פוליטי מובהק, אני לא רוצה להגיד באיזה דרגה, אבל בכיר מאוד.

יצחק כהן: בכיר בכיר.

יעקב ליצמן: הציע לי את זה בשבוע שעבר, והציע לי שתי אלטרנטיבות: או ראש ממשלה בראשות לפיד, או ראש ממשלה בראשות בוז'י הרצוג.

איילת שקד: אז אתה יכול להחליט מי יהיה ראש ממשלה.

יעקב ליצמן: הציעו לי את זה, אני אומר את זה עובדתית.

יצחק כהן: איילת, תמיד זה היה.

יעקב ליצמן: אבל זה לא הסדר-יום.

ניסן סלומינסקי: ענית לו מה שאשתו של ראובן בן פלת אמרה לו.

יעקב ליצמן: און בן פלת.

יצחק כהן: משבט ראובן, לא טעית.

ניסן סלומינסקי: און בן פלת.

ניסן סלומינסקי: משבט ראובן.

ניסן סלומינסקי: אמרה לו: ממה נפשך, מה אתה צריך, או זה או זה, אתה תמיד לא תהיה.

יעקב ליצמן: לא, דחיתי את זה מיד.

ניסן סלומינסקי: טוב, אוקיי.

יעקב ליצמן: רבותי, על דעת האופוזיציה - -

יצחק כהן: להלן הקבוצה.

יעקב ליצמן: - - את הנושא החדש של הטכני נוריד.

יצחק כהן: של רשות המיסים.

יעקב ליצמן: את צמודי הקרקע נוריד.

יעקב ליצמן: את שני הדברים האלה נוריד.

יעקב ליצמן: את כל השאר אנחנו משאירים.

יצחק כהן: את השאר משאירים.

יצחק כהן: עוד פעם, שיהיה ברור – איפה חיים ילין?

יצחק כהן: תעמוד.

אראל מרגלית: לא, אבל אנחנו גם רוצים להגיד רגע למה.

יצחק כהן: חיימון, איך אפשר לסרב לך?

אראל מרגלית: אנחנו רוצים רגע להסביר את העניין.

אראל מרגלית: החשש הגדול שלנו זה שבעצם במתכונת הנוכחית רוב החוק חל בין גדרה לחדרה.

אראל מרגלית: ואנחנו היינו רוצים שגם ביישובי הפריפריה, גם בקווי העימות בוודאי, גם ביישובים הדרוזים והיישובים הערבים, שזה יחול על צמודי קרקע שנבנים מקבלן שבונה 15 דירות ויותר.

אראל מרגלית: מכיוון שאתם כרגע נמצאים בבעיה עם כל "נושא חדש" בוועדת הכנסת, אנחנו בעניין הזה לא נעשה "נושא חדש" כאופוזיציה ונלך אתכם על זה, כדי שזה יעבור.

אראל מרגלית: בסדר?

באסל גטאס: 15 דונם?

חנא סוייד: לא בסדר.

חנא סוייד: ביקשתי, ניסן.

ניסן סלומינסקי: כן, חנא, אבל אני - - -

חנא סוייד: לא, בסדר.

ניסן סלומינסקי: לא, אני נותן לך, אני רק מבקש קצר.

חנא סוייד: קצר, אני תמיד קצר.

ניסן סלומינסקי: כדרכך.

ניסן סלומינסקי: קצר ולעניין.

חנא סוייד: קצר ולעניין, תמיד.

חנא סוייד: אני חושב שכל המניפולציות שעושים כאן, הן בעצם על מנת להגיע לתוצאה אחת, לשורה התחתונה, שאין ערבים בגדול שייהנו מהחוק הזה.

יצחק כהן: ואין חרדים.

חנא סוייד: חרדים, עם כל הכבוד, הם מופלים - -

יצחק כהן: אין.

יצחק כהן: ואין חוק.

חנא סוייד: - - אבל, תראה, יש כאן צירוף של יהודי, משרת, עירוני.

חנא סוייד: מה לעשות ורוב האזרחים הערבים הם לא יהודים, לא עירוניים ולא משרתים.

חנא סוייד: לפחות החרדים רובם הם עירוניים, לא משרתים, אבל יהודים.

חנא סוייד: והם נהנים משני שליש בערך.

חנא סוייד: המניפולציה שחבר הכנסת עכשיו הזכיר היא מניפולציה שמצטרפת לגזענות שבחוק הזה על מנת להוציא את היישובים הערבים והאזרחים הערבים מהחוק הזה.

יצחק כהן: מה אתה מציע?

חנא סוייד: אני חושב שזה מבייש את העניין - - -

אראל מרגלית: חנא, תקשיב רגע.

חנא סוייד: רגע, תן לי לגמור.

חנא סוייד: אתה את שלך אמרת, בעצם אתה מצטרף לאותה שורה, שבשורה התחתונה אין ערבים בחוק הזה.

חנא סוייד: אני רוצה להגיד לך, שגם חלק מהיישובים הכפריים, שאתה רוצה לכלול אותם, הם לא בונים 15 יחידות על-ידי קבלן, הם בונים בנייה עצמית, רוב ההרחבות הקהילתיות הן ככה.

חנא סוייד: ולכן אתה רק תתבזה מהעניין הזה.

חנא סוייד: כי אתה לא תכלול אותם, והרחבות בקיבוצים לא בונה קבלן אחד לכולם, ברוב המקרים בונים אחד אחד.

חנא סוייד: ולכן ההתניה הזו, אדוני היושב-ראש, של בנייה על-ידי קבלן כתנאי לקבלת ההטבה היא מניפולציה מכוערת.

חנא סוייד: היא באה רק להוציא את הערבים מכלל החוק הזה.

חנא סוייד: זה מזכיר לי, אדוני היושב-ראש, ובזה אני מסיים, כאילו באה רשות המיסים, אומרת: מי שעובד בשביל עצמו, לא מקבל שכר, תלוש שכר ממישהו, אז הוא לא משלם הכנסה.

חנא סוייד: תעשו את זה.

חנא סוייד: אם אני חייב בשביל לגור לקנות דירה מקבלן, זה אותו דבר, זה אקוויוולנטי מאוד.

חנא סוייד: וזה מכוער, זו מניפולציה שאני לא יכול לסבול.

יצחק כהן: הוא צודק.

חנא סוייד: היא רק גזענות לשמה.

יצחק כהן: אמת.

יצחק כהן: צודק.

אראל מרגלית: מה צודק, איציק?

יצחק כהן: צודק.

ניסן סלומינסקי: אוקיי.

ניסן סלומינסקי: באסל.

באסל גטאס: יש לי שאלה.

באסל גטאס: בסעיף 11(ב)(2)(א) לחוק מובהר שהמגרשים, זה בעניין פרסום, שבהם שווקו מגרשים לבנייה בשנים 2013-2011.

באסל גטאס: עכשיו, פנו אלי קבלנים, שזה המקום היחידי, רק לדייק את חברי חנא, המקום היחידי בכל המגזר הערבי, אפילו הם במגרשים בנצרת ששווקו לפני - - -

חנא סוייד: עשרה מגרשים.

באסל גטאס: שבונים שמה שכונה קטנה.

באסל גטאס: יש כמה עשרות בתים שיכולים ליהנות מההטבה, הם ייצאו בגלל התאריך.

ניסן סלומינסקי: בגלל התאריך?

באסל גטאס: תבחינו בין מתי היה המכרז לבין מתי נחתם החוזה.

באסל גטאס: לפעמים המכרזים היו ב-2010 נגיד, אבל החוזים נחתמו ב-2011.

ניסן סלומינסקי: משה, אם החוזים במגזר במקום הספציפי הזה נחתמו בתאריך שמופיע פה, זה יתפוס?

באסל גטאס: לא.

<גיא גולדמן: לפי החוק, לפי המנגנון שהשמאי הממשלתי הציע, מדובר במגרשים ששווקו במכרז שנערך בין השנים 2013-2011, זה המנגנון שהשמאי מצא כמנגנון המדויק ביותר לשקף את המחירים.

<גיא גולדמן: זאת העבודה שהוא עשה.

באסל גטאס: עכשיו, אם המכרז בוצע ב-2010, אז הוא לא - - -

ניסן סלומינסקי: מה לשקף?

ניסן סלומינסקי: ואם המכרז היה לפני כן אבל החוזה נחתם אז, הם לא יכולים להיכנס?

חנא סוייד: אם הם ערבים, אז לא.

ניסן סלומינסקי: לא.

אראל מרגלית: חנא, באמת.

ניסן סלומינסקי: אני יכול להבין מכם שנוכל להכניס - - -

חנא סוייד: זה ככה.

חנא סוייד: אתה צריך להיות אתי.

ניסן סלומינסקי: חנא, שנייה.

ניסן סלומינסקי: אוכל להכניס אותם?

ניסן סלומינסקי: חבל על הזמן, אנחנו רוצים להצביע.

<גיא גולדמן: יש פה מנגנון של הגשת בקשה של גוש, לא פורסם - - -

באסל גטאס: אבל זה עוד תהליך.

באסל גטאס: זה לא אוטומטית.

ניסן סלומינסקי: משה, על דעתך, אוכל להכניס את המקרה הזה?

<משה אשר: הגושים הנוספים שמדברים עליהם על עסקות מוקדמות יותר - - -

באסל גטאס: זה לא עסקה.

באסל גטאס: מתי העסקה?

ניסן סלומינסקי: לא עסקה.

ניסן סלומינסקי: העסקה נחתמה בזמן.

באסל גטאס: העסקה עם חתימת החוזה, לא עם פרסום המכרז.

באסל גטאס: לכן הנוסח צריך להיות במקום - - -

<משה אשר: מול השמאי הממשלתי.

ניסן סלומינסקי: מול השמאי הממשלתי.

ניסן סלומינסקי: טוב, בסדר.

באסל גטאס: במקום שווקו מגרשים – היו עסקאות לגבי מגרשים.

ניסן סלומינסקי: טוב, רבותי, אני רק רוצה לקדם בברכה את חיים ילין, ראש המועצה האזורית - - -

באסל גטאס: ואני מצטרף לכל מילה שאמר חברי.

יצחק כהן: גם אני מצטרף.

באסל גטאס: לא ניהנה מהחוק הזה.

באסל גטאס: הגשנו הרבה הסתייגויות ועוד נגיש.

באסל גטאס: הבעיה היא שכל צורת הבנייה הכפרית הערבית מודרת לחלוטין מכאן.

ניסן סלומינסקי: באסל, אטפל בזה בנפרד.

ניסן סלומינסקי: בקבוצה שאתה דיברת, אטפל בנפרד.

ניסן סלומינסקי: אני רוצה רק לקבל בברכה את ידידנו, ראש המועצה האזורית אשכול, את חיים ילין, שבאמת מגיע לו יישר כוח.

ניסן סלומינסקי: פעם שנייה שהוא כבר נמצא אתנו, ואיך אומרים פעיל מאוד ויישר כוח גדול.

יצחק כהן: הוא לא בא בשם עצמו, הוא בא בשם כל - - -

ניסן סלומינסקי: חיים, קצר, ואני רוצה להתחיל את ההצבעות.

חיים ילין: דרך אגב, אומנם לא באתי לדבר על הבדואים ועל הערבים, אבל אני חייב להגיד לכם שאף אחד לא ייפגע, אם יודעים להתאחד, כמו שצריכים כולם ללמוד להתאחד, ולנסות לעשות גם בנייה מרוכזת על-ידי קבלנים מוסמכים, ולא חלטורות, תסלחו לי, ולא בנייה לא חוקית, לא בגלל הסטטוטוריקה אלא בגלל הקבלנים שאין להם רישוי שהם בונים.

חיים ילין: אז בואו נשים את הדברים איפה שהם.

חיים ילין: הדבר הזה מבחינתי, עכשיו כראש מועצה אני מדבר - - -

באסל גטאס: איזה מועצה זה?

חיים ילין: מועצה אזורית אשכול.

באסל גטאס: יש לך יישובים ערבים בתוך ה - - -

חיים ילין: כן, יש לנו שכנים שהם ברפיח, ג'בלייה ועזה.

חיים ילין: הם השכנים שלנו.

חיים ילין: לא כל כך אוהבים אותנו, לצערי, אבל אנחנו מנסים.

<קריאה: שמה אין מע"מ בכלל.

באסל גטאס: - - - את הבנייה הבלתי חוקית שם.

חיים ילין: שם אין מע"מ ועכשיו הכניסו 5 מיליארד דולר דרך כרם-שלום בשביל לשקם שם.

באסל גטאס: בגלל ההריסות שנעשו.

חיים ילין: אני באמת רוצה להודות לכולם, שבעצם באו לקראת הפריפריה.

חיים ילין: ואני חייב להגיד לכם משהו: אני לא יודע אם התוכנית של מע"מ אפס זה הדבר הטוב ביותר שיש, אני לא מבין בזה.

אראל מרגלית: זה לא.

חיים ילין: אבל אני יודע דבר אחד: שכל מתיישב בעוטף עזה שהיום יקבל פטור ממע"מ בבניית ביתו, זו מצווה בלתי רגילה וזה גם עוד עוגן לקלוט משפחות נוספות.

חיים ילין: עכשיו, כן, יצטרכו להתאמץ, לא כל אחד יעשה את חלום חייו, לא כל אחד יפנה לקבלן, אלא עכשיו יהיו התארגנויות, יפנו ביחד לקבלנים.

חיים ילין: דרך אגב, הקבלנים, ברגע שפונים יותר - - -

חנא סוייד: יעני "ישראבלוף".

ניסן סלומינסקי: לא, חנא.

חיים ילין: אל תגיד לי "ישראבלוף" כי אני מנהל את זה.

חיים ילין: אתה מחוקק, אתה נמצא פה בכנסת, לא מבצע.

חיים ילין: אני מבצע, זה התפקיד שלי.

ניסן סלומינסקי: חיים.

ניסן סלומינסקי: חיים וחנא, באמת, נו.

חיים ילין: התפקיד שלי זה לבצע, להביא את הכלים הכי טובים, שההתיישבות תהיה מול עוטף עזה.

חיים ילין: דרך אגב, אני גם נלחם שברהט תהיה באמת בתבונה התפתחות אחרת, אני שייך לאשכול של רהט, אם אתה לא יודע, מועצה אזורית אשכול.

חיים ילין: ושיתוף הפעולה בלתי רגיל.

ניסן סלומינסקי: חיים.

יצחק כהן: חיים.

חנא סוייד: תן לו להסביר לי.

חנא סוייד: גם לזה אני לא זכאי?

חיים ילין: אני מסביר לו, שהגדס"ר הבדואי, יחד עם הדרוזים והצ'רקסים, לא הולכים מכות אצלנו.

חיים ילין: אצלנו לא הולכים מכות, הם נלחמים למען הביטחון שלנו.

יצחק כהן: רק אל תפתחו ציפיות, חיים.

יצחק כהן: זה הכול דקלרטיבי.

ניסן סלומינסקי: טוב, רבותי, אנחנו מתחילים את ההצבעות.

ניסן סלומינסקי: תודה, חיים.

ניסן סלומינסקי: אז הרוויזיה הראשונה זה - - -

אראל מרגלית: רגע, אני רוצה להגיד עוד דבר אחד לחנא.

אראל מרגלית: קודם כול, אני לא אוהב את החוק הזה של מע"מ אפס.

אראל מרגלית: אוקיי?

אראל מרגלית: לא אוהב, נגדו.

חנא סוייד: כנראה שהתאהבת בו בינתיים.

אראל מרגלית: רגע, רק שנייה.

אראל מרגלית: אבל כרגע ברוויזיה הזאת, אם אני מבין נכון, ואם מישהו רוצה לתקן אותי, תתקנו אותי, אבל קח את ההתנחלויות למשל, בהתנחלויות כמעט כל הבנייה זה בנייה של בנה ביתך מגרש מגרש.

אראל מרגלית: זה לא כולל אותם.

אראל מרגלית: לא כולל את ההתנחלויות.

אראל מרגלית: וזה לא כולל עוד כמה מגזרים.

אראל מרגלית: עכשיו, יצטרכו להתארגן.

אראל מרגלית: אנחנו לא מוכנים לעשות פה חוק שישאיר מבחוץ את קווי העימות ואת הבנייה בקבוצות, שאתה מכיר את זה, כי אתה מתעסק עם זה, גם בצפון ובמקומות אחרים, לא מוכנים.

אראל מרגלית: עכשיו, להגיד לך שזה מכסה את הכול?

אראל מרגלית: לא.

אראל מרגלית: אבל שזה מכסה עוד מגזרים שאנחנו רוצים בטובתם?

חנא סוייד: אבל זה נעשה לפני מה שאתה מנסה לעשות כרגע.

חנא סוייד: זה נעשה קודם.

אראל מרגלית: מה זאת אומרת?

חנא סוייד: זה לא יחול.

ניסן סלומינסקי: חנא, יקירי.

אראל מרגלית: רגע, אבל שיסביר את עצמו.

אראל מרגלית: מה נעשה קודם?

ניסן סלומינסקי: טוב, הצעת חוק מס ערך מוסף (הטבה במס בעסקה לרכישת דירת מגורים מוטבת) (הוראת שעה), התשע"ה-2014.

ניסן סלומינסקי: יש על זה רוויזיה.

ניסן סלומינסקי: מי בעד? על שם החוק.

ניסן סלומינסקי: מי בעד הרוויזיה, ירים את ידו?

<קריאה: רגע, אתה לא מתחיל עם ה - - -

ניסן סלומינסקי: רגע, אני חייב להתחיל כדי להיכנס, אני חייב קודם כול שיהיה לי חוק.

סתיו שפיר: ניסן, תקריא את הרוויזיה.

ניסן סלומינסקי: לא מקריאים את הרוויזיה.

<שלומית ארליך: הרוויזיה בעצם הוגשה על שם החוק.

ניסן סלומינסקי: על שם החוק.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על שם החוק – מיעוט

ניסן סלומינסקי: הרוויזיה לא נתקבלה.

ניסן סלומינסקי: אוקיי, הרוויזיה נפלה.

<שלומית ארליך: עכשיו אנחנו בעצם עוברים לסעיף 1.

<שלומית ארליך: תראו, הנוסח שנמצא בפניכם כתוב עליו: נוסח לישיבות ביום 12 בנובמבר.

<שלומית ארליך: זה בעצם הנוסח הקודם שדנו עליו.

<שלומית ארליך: אז אנחנו עוברים עכשיו לסעיף 1.

ניסן סלומינסקי: אוקיי.

ניסן סלומינסקי: אז סעיף 1 זה הבנייה הרוויה.

ניסן סלומינסקי: מאחר שסיכמנו והורדנו את "נושא חדש", מה שאני מבקש.

יצחק כהן: עכשיו צריך לדון עליו.

יצחק כהן: בוא נעשה דיון.

ניסן סלומינסקי: לא, ר' יצחק.

יצחק כהן: למה לא?

יצחק כהן: בוא ננצל את ההליך הדמוקרטי עד הסוף, נסחט את ההדק.

ניסן סלומינסקי: ר' יצחק, עזוב.

ניסן סלומינסקי: לא לא.

ניסן סלומינסקי: אז מה שאני מציע, נפתח את הרוויזיה, נצביע בעד הרוויזיה, כדי שאפשר יהיה להכניס את הנושא של הפריפריה.

ניסן סלומינסקי: אז מי בעד, בנושא של בנייה רוויה?

ניסן סלומינסקי: מי בעד - - -

<שלומית ארליך: הרוויזיה על סעיף 1?

ניסן סלומינסקי: סעיף 1, מי בעד הרוויזיה?

<קריאה: תקריא את זה.

ניסן סלומינסקי: נקריא עוד מעט, קודם כול נפתח.

<שלומית ארליך: לא, אבל קודם כול צריך לפתוח את הסעיף.

ניסן סלומינסקי: לפתוח את הרוויזיה, לפתוח את זה.

ניסן סלומינסקי: מי בעד הרוויזיה, ירים את ידו?

ניסן סלומינסקי: בעד הרוויזיה על על סעיף 1 – רוב

ניסן סלומינסקי: הרוויזיה נתקבלה.

ניסן סלומינסקי: אוקיי, הרוויזיה פתחה, הסעיף נפתח.

<שלומית ארליך: בעצם המשמעות היא שאנחנו יכולים עכשיו לדון - - - בסעיף 1.

יצחק כהן: או, בוא נפתח דיון.

ניסן סלומינסקי: לא לא, ר' יצחק.

יצחק כהן: למה לא?

ניסן סלומינסקי: אוקיי, תקריאי עכשיו.

<שלומית ארליך: בעצם הסעיף שמתייחס לבנייה צמודת קרקע הוא סעיף שאומר, שעל אף האמור בהגדרה "בנייה רוויה" והאמור בפסקה (3) להגדרה "דירת מגורים מוטבת", הוראות חוק זה, למעט הוראות פרק ג', יחולו גם על דירת מגורים בפרויקט לבנייה צמודת קרקע שבו 15 דירות לפחות, הנמכרת לראשונה מעוסק במקרקעין, ובלבד שמתקיימים בדירת המגורים תנאים שקבע שר האוצר, בהסכמת שר המשפטים ובאישור ועדת הכספים של הכנסת, לעניין אופן קביעת שווי דירת מגורים בפרויקט לבנייה צמודת קרקע בעסקה מוטבת כאמור בסעיף 3.

<שלומית ארליך: ותקנות ראשונות לפי הסעיף הזה יובאו לאישור ועדת הכספים של הכנסת בתוך 90 ימים מיום התחילה.

<שלומית ארליך: זה בעצם הסעיף שאומר שהוראות החוק יחולו גם על בנייה צמודת קרקע בפרויקט של 15 דירות לפחות.

ניסן סלומינסקי: אוקיי.

ניסן סלומינסקי: צריך להצביע, לא?

ניסן סלומינסקי: עכשיו צריכים להצביע.

ניסן סלומינסקי: מי בעד?

יעקב ליצמן: לא, רגע, מקיימים דיון על זה.

ניסן סלומינסקי: כבר קיימנו על זה דיון.

יעקב ליצמן: מתי?

ניסן סלומינסקי: הרי קיימנו על זה דיון בדיונים שלנו.

ניסן סלומינסקי: מי בעד?

יעקב ליצמן: כי אתה מועל בתפקיד, אני מועל בתפקיד אם לא אעשה את זה.

ניסן סלומינסקי: מי בעד לאשר את הסעיף הזה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד אישור סעיף 1 – רוב

ניסן סלומינסקי: הסעיף, עם התיקונים, אושר.

ניסן סלומינסקי: רבותי, הסעיף הזה נכנס לחוק.

ניסן סלומינסקי: אוקיי, תמשיכי הלאה.

ניסן סלומינסקי: תמשיכי הלאה את הנושא.

ניסן סלומינסקי: רבותי, עכשיו נתקדם.

ניסן סלומינסקי: חיים, ישר כוח גדול.

ניסן סלומינסקי: השאלה רק אם הם יורידו את ה"נושא חדש" מזה.

יצחק כהן: באיזה נושא?

<שלומית ארליך: בעצם יש לנו בסעיף 1 גם את העניין של הגדרת "גוש".

יעקב ליצמן: עזבי, הכול "נושא חדש", לא משנה כלום.

ניסן סלומינסקי: מה?

<שלומית ארליך: חבר הכנסת ליצמן, רק אסביר.

יצחק כהן: סליחה, מה זה הנושא הזה?

<שלומית ארליך: אז זה מה שאני רוצה להגיד.

<שלומית ארליך: בעצם יש פה עוד שני נושאים.

<שלומית ארליך: זה העניין של "גוש", של הגדרה של "גוש", להפוך אותה לגוש מוסדר.

<שלומית ארליך: והעניין של רישום בשיטה הישנה, שמה שיקרה זה שבעצם ייכנסו גם גושים שרשומים בשיטה הישנה, אפשר יהיה לכלול אותם, לקרוא להם בעצם כגוש, למרות שהם - - -

אראל מרגלית: מה זה גוש שבשיטה הישנה?

<שלומית ארליך: רישום שנעשה בשיטה הישנה, לא לפי ההסדרים של הגושים - - -

ניסן סלומינסקי: משהו של השמאי הממשלתי , לא - - -

יצחק כהן: התייעצות סיעתית.

יצחק כהן: בוא נתייעץ.

אראל מרגלית: אני לא מבין את הרלוונטיות.

ניסן סלומינסקי: לא עכשיו.

ניסן סלומינסקי: נשאיר את זה, נמשיך הלאה.

<קריאה: אפשר להעביר את זה?

ניסן סלומינסקי: הלאה, תמשיכי הלאה.

ניסן סלומינסקי: טוב, סעיף 2.

יצחק כהן: רגע, דקה דקה.

<משה אשר: רק ברשות

<משה אשר: כם, לגבי הגושים, מכיוון שהיו הסדרות, אנחנו רוצים להכניס גם את הגושים שלא מוסדרים.

ניסן סלומינסקי: רק שנייה.

ניסן סלומינסקי: די, רבותי.

ניסן סלומינסקי: לא הולך.

ניסן סלומינסקי: אתם לא יורדים, בוא נמשיך הלאה רגע.

ניסן סלומינסקי: הלאה.

ניסן סלומינסקי: סעיף 2, רבותי.

<שלומית ארליך: סעיף 2 זה סעיף של פרשנות, אתם יכולים לראות את זה בעמוד 6 בנוסח שנמצא בפניכם.

<שלומית ארליך: גם עליו הוגשה רוויזיה.

ניסן סלומינסקי: מי בעד הרוויזיה, ירים את ידו?

סתיו שפיר: אפשר לשמוע את הרוויזיה?

אראל מרגלית: רגע רגע, חבר'ה, אבל באמת.

אראל מרגלית: אתם רוצים אותנו, אז עכשיו דנה פה הסבירה לי מה זה הגוש, אז אני בעד.

אראל מרגלית: אבל תסבירו, אנחנו לא מבינים.

יעקב ליצמן: לא, הוא לא מצביע.

ניסן סלומינסקי: לא, אני לא מצביע.

ניסן סלומינסקי: כל זמן שזה "נושא חדש" – אראל, אם זה נשאר "נושא חדש" אני לא יכול להצביע על זה.

ניסן סלומינסקי: לא קיים.

יצחק כהן: אוקיי, מי בעד הרוויזיה?

אראל מרגלית: אז תסביר לי.

אראל מרגלית: מה אתה אומר?

ניסן סלומינסקי: אני מדבר על סעיף 2.

אראל מרגלית: מה זה סעיף 2?

<שלומית ארליך: סעיף 2 זה סעיף בנוסח, תסתכלו בנוסח הארוך שבפניכם, בעמוד 6, זה סעיף של פרשנות.

<שלומית ארליך: הגשתם עליו רוויזיה.

<שלומית ארליך: זה סעיף שרק אומר שלכל מונח בחוק תהיה המשמעות הנודעת לו בחוק מס ערך מוסף.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 2 – מיעוט

ניסן סלומינסקי: הרוויזיה לא נתקבלה.

ניסן סלומינסקי: אוקיי, הרוויזיה נפלה.

ניסן סלומינסקי: אוקיי, סעיף 3.

ניסן סלומינסקי: מה זה, רק תגידי את הסעיף.

<שלומית ארליך: סעיף 3, תראו בעמוד 7 בנוסח שלפניכם, מדבר על מס ערך מוסף בשיעור אפס על עסקה מוטבת.

<שלומית ארליך: הוא אומר שבעצם המס יהיה בשיעור אפס, ובלבד שעומדים בתנאים הקבועים בחוק.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 3 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

<שלומית ארליך: אוקיי, סעיף 4.

<שלומית ארליך: סעיף 4 זה גם בעמוד 7.

<שלומית ארליך: זה סעיף שבעצם מדבר על כל ההצהרות שצריכים להגיש הרוכש והקבלן.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 4 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

יעקב ליצמן: אגב, הפסקת לספור.

יצחק כהן: אתה לא שואל מי נמנע.

<שלומית ארליך: סעיף 5.

איילת שקד: רגע, ניסן, אז מה הנושא השני?

ניסן סלומינסקי: תיכף, היא תגיע לזה עוד דקה.

<שלומית ארליך: סעיף 5 מדבר על בדיקת המנהל את ההצהרות שהוגשו לפי סעיף 4.

<שלומית ארליך: גם עליו הוגשה רוויזיה.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 5 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

יעקב ליצמן: לא כולם הצביעו, אתה יודע.

יעקב ליצמן: אתה לא בודק, אתה לא סופר.

יעקב ליצמן: אני לא צוחק.

ניסן סלומינסקי: טוב, אספור.

יעקב ליצמן: תעשה אחת שמית.

ניסן סלומינסקי: לא, עזוב.

יצחק כהן: למה לא? יהיה נחמד.

אראל מרגלית: אנחנו גם רוצים לראות מי נמנע.

אראל מרגלית: אתה לא שואל מי נמנע.

ניסן סלומינסקי: אוקיי, אשאל מי נמנע, בסדר.

<שלומית ארליך: סעיף 6 עכשיו.

אראל מרגלית: איזה עמוד?

<שלומית ארליך: זה בעמוד 9 באמצע.

<שלומית ארליך: סעיף 6 מדבר על דיווח על מס בשיעור אפס בתקופת בדיקת המנהל.

אראל מרגלית: רגע, מה זה בדיקת המנהל?

<שלומית ארליך: זה אומר שאם הוגשו למנהל ההצהרות והמסמכים, אז בעצם יש תקופה שבה צריך לדווח בדוח תקופתי ודוח מיוחד על העסקה.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 6 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

<שלומית ארליך: סעיף 7.

<שלומית ארליך: סעיף 7 מדבר על חובת הוצאת חשבונית מס.

ניסן סלומינסקי: אוקיי, מי בעד הרוויזיה, ירים את ידו?

אראל מרגלית: מי מוציא למי חשבונית מס?

ניסן סלומינסקי: עזוב, עברנו.

יעקב ליצמן: רגע.

יעקב ליצמן: פירוש הרוויזיה, שלא יוציאו יותר חשבוניות מס?

<קריאה: אראל, אם כבר הגשת רוויזיה, כדאי שתדע על מה היא.

אראל מרגלית: כדאי הרבה דברים.

ניסן סלומינסקי: אוקיי, מי בעד הרוויזיה, ירים את ידו?

יעקב ליצמן: אני נגד החשבוניות מס.

ניסן סלומינסקי: מי נגד, ירים את ידו?

ניסן סלומינסקי: מי נמנע?

ניסן סלומינסקי: בעד הרוויזיה על סעיף 7 – מיעוט

ניסן סלומינסקי: נמנע - אין

ניסן סלומינסקי: טוב, הרוויזיה נפלה.

ניסן סלומינסקי: כן, הלאה, בבקשה.

<שלומית ארליך: סעיף 8.

<שלומית ארליך: סעיף 8, זה גם בעמוד 9 באמצע, מדבר על מכירת דירת מגורים מוטבת בידי רוכש לפני תום חמש שנים מקבלת החזקה.

<שלומית ארליך: מה בעצם קורה אם אותו רוכש מכר את הדירה לפני תום חמש שנים?

אראל מרגלית: אז הרוויזיה אומרת שמה?

יצחק כהן: אז מה קורה אתו באמת?

<שלומית ארליך: רוויזיה על הסעיף.

<שלומית ארליך: על מה שכתוב בסעיף.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 8 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

אראל מרגלית: אתה לא חושב שזה "נושא חדש"?

ניסן סלומינסקי: עוד מעט נגיע ל"נושאים חדשים", תחליטו.

ניסן סלומינסקי: סעיף 9.

<שלומית ארליך: סעיף 9 מדבר על איסור התניה, שבעצם עוסק במקרקעין לא יקבל בעסקה תשלום או טובת הנאה בעד מתן זכות או עדיפות ברכישת הדירה.

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד הרוויזיה על סעיף 9 – מיעוט

ניסן סלומינסקי: הרוויזיה לא נתקבלה.

ניסן סלומינסקי: הרוויזיה נפלה.

אראל מרגלית: אנחנו מצביעים באופן חד-פעמי נגד שוחד?

אראל מרגלית: אני לא מבין.

יעקב ליצמן: לא, הצבענו שלא צריך חשבוניות מס.

ניסן סלומינסקי: סעיף 10.

<שלומית ארליך: סעיף 10 הוא בעצם הגדרות לפרק ג', שמדבר על קביעת ערך למטר מרובע דירתי.

יעקב ליצמן: האם יש לשמאי פירוט - - -

ניסן סלומינסקי: מי בעד הרוויזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: מי נמנע, ירים את ידו?

ניסן סלומינסקי: בעד הרוויזיה על סעיף 10 – מיעוט

ניסן סלומינסקי: הרוויזיה לא נתקבלה.

ניסן סלומינסקי: אוקיי, הרוויזיה נפלה.

<שלומית ארליך: עכשיו, בסעיף 11 בעצם יש מה שאמרנו קודם, שגם מתקשר לסעיף 1.

אראל מרגלית: אני רואה שאנחנו מפסידים בהרבה מאוד סלים, אני רוצה time out.

אראל מרגלית: אתם עושים עלינוfast break.

עפר שלח: אולי תרדו מהמגרש במחאה.

<שלומית ארליך: סעיף 11, בעצם יש בו התייחסות גם לעניין של הגוש בפרסום בשיטה הישנה.

ניסן סלומינסקי: רק שנייה.

יצחק כהן: אראל, זה השחתת זמן, כי החוק הזה ממילא לא יעבור.

יעקב ליצמן: "נושא חדש".

ניסן סלומינסקי: עדיין אתם נשארים בזה שזה "נושא חדש"?

ניסן סלומינסקי: אז אני מדלג על זה, אוקיי.

<שלומית ארליך: אז אנחנו עוברים לסעיף 12.

יעקב ליצמן: אז לא הצבענו על זה?

ניסן סלומינסקי: לא.

<שלומית ארליך: לא.

<שלומית ארליך: ברגע שיוכרע סעיף 1, אז נכריע גם בזה.

יעקב ליצמן: מה?

ניסן סלומינסקי: זה תלוי בסעיף - - -

יעקב ליצמן: תסבירי מה אמרת לפני כן.

<שלומית ארליך: אמרתי שבעצם אמרנו שבסעיף 1 יש לנו שם את העניין של ההגדרה של גוש והרישום לעניין השיטה הישנה.

<שלומית ארליך: וביקשתם בעצם לעבור על זה כרגע, לא להכריע.

ניסן סלומינסקי: הגדרתם את זה "נושא חדש", אז גם פה זה אותו דבר.

<שלומית ארליך: כרגע עברנו על זה.

ניסן סלומינסקי: אוקיי.

יצחק כהן: לא עברנו, דילגנו.

ניסן סלומינסקי: סעיף 12.

<שלומית ארליך: בסעיף 12 יש את העניין שביקשה רשות המיסים לגבי שינוי מועד הפרסום של ערך למטר מרובע דירתי.

יעקב ליצמן: לא, זה לא זה.

ניסן סלומינסקי: אתם נשארים?

יעקב ליצמן: כן, "נושא חדש".

ניסן סלומינסקי: מה, "נושא חדש"?

יעקב ליצמן: זה לא הסעיף.

יעקב ליצמן: "נושא חדש".

ניסן סלומינסקי: אוקיי, אני מדלג על זה כרגע.

אראל מרגלית: מה מדלג?

ניסן סלומינסקי: לא, נשאר עדיין "נושא חדש".

עפר שלח: יש על זה רוויזיה?

ניסן סלומינסקי: כן.

עפר שלח: נו, אז בוא נצביע.

יצחק כהן: אבל זה "נושא חדש".

יצחק כהן: הוא צריך את ועדת הכנסת.

ניסן סלומינסקי: דקה.

ניסן סלומינסקי: אם אצביע, אז אני - - -

יעקב ליצמן: מה אתה ממהר, עפר?

יעקב ליצמן: אולי הממשלה תיפול עד אז.

יעקב ליצמן: חכה.

יעקב ליצמן: יש התייעצויות כרגע.

ניסן סלומינסקי: חבר'ה, דקה.

עפר שלח: אם היא תיפול זה יהיה "נושא חדש".

יעקב ליצמן: זה לא "נושא חדש", זה כבר לפני שבועיים.

יעקב אשר: זה ישן.

יעקב אשר: מהיום הראשון של הקואליציה.

ניסן סלומינסקי: סעיף 13.

<שלומית ארליך: עכשיו בעצם הגענו לסעיף 13.

<שלומית ארליך: סעיף 13 מדבר על מה שדיבר קודם משה אשר בעניין של הגדרת מדד.

יעקב ליצמן: רגע, מישהו רושם מה שהסברנו, מה שהסכמנו?

<שלומית ארליך: כן, אנחנו רושמים.

יצחק כהן: אז אנחנו, לכבודו של משה אשר, מושכים את "הנושא החדש".

יצחק כהן: וזה רק לכבודו של משה אשר.

ניסן סלומינסקי: אוקיי.

<שלומית ארליך: אז בעצם העניין של המדד נכנס בסעיף קטן – קודם כול, נפתח את הסעיף.

ניסן סלומינסקי: נפתח את הרוויזיה.

ניסן סלומינסקי: אוקיי, מי בעד קבלת הרוויזיה, ירים את ידו?

יעקב ליצמן: לא.

ניסן סלומינסקי: מה?

ניסן סלומינסקי: אתם יורדים מזה הרי.

יעקב ליצמן: לא, אבל לא היה רוויזיה.

<שלומית ארליך: הייתה רוויזיה.

ניסן סלומינסקי: היה, בטח שהיה.

יעקב ליצמן: "נושא חדש" ורוויזיה היה?

ניסן סלומינסקי: כן כן.

יעקב ליצמן: לא, אני לא בטוח.

<שלומית ארליך: כן כן, היה, רשום.

אראל מרגלית: רגע, ליצמן, מה קורה פה?

ניסן סלומינסקי: לא, כדי לפתוח את זה.

יעקב ליצמן: אני צריך עוד 100,000 – לא, אני שואל ברצינות.

ניסן סלומינסקי: פתחנו, זה בסדר.

יעקב ליצמן: פתחנו של ה"נושא חדש".

יעקב ליצמן: אבל ביקשנו אז רוויזיה?

ניסן סלומינסקי: כן.

<שלומית ארליך: כן.

יעקב ליצמן: אוקיי.

יעקב ליצמן: תודה.

ניסן סלומינסקי: בסדר, אז פתחנו את זה.

ניסן סלומינסקי: עכשיו תסבירי.

<שלומית ארליך: אז בעצם בסעיף 13(ז) היום מופיע בנוסח שהמדד - - -

יצחק כהן: אופוזיציה אחראית, עפר, תודֶה.

יצחק כהן: למרות שזה חוק שמשחית זמן.

ניסן סלומינסקי: רבותי.

<שלומית ארליך: בסעיף 13(ז) מופיע לכם היום בנוסח, זה בעמוד 15, שהמדד הוא מדד מחירי דירות שמפרסמת הלשכה המרכזית לסטטיסטיקה.

<שלומית ארליך: לבקשת השמאי הממשלתי - - -

יעקב ליצמן: לא לא, "נושא חדש".

ניסן סלומינסקי: אמרת שאתם יורדים מזה.

יעקב ליצמן: זה לא הסעיף.

ניסן סלומינסקי: זה הסעיף.

<שלומית ארליך: זה זה.

אראל מרגלית: תן לה רגע לגמור לומר.

<שלומית ארליך: לבקשת השמאי הממשלתי, בעצם ההגדרה של המדד תהיה: הפניה למדד שירותי דיור בבעלות הדיירים.

<שלומית ארליך: שזה מה שאנחנו מביאים, המדד המעודכן והנכון לעניין הזה.

ניסן סלומינסקי: אוקיי.

ניסן סלומינסקי: אם ככה, מי בעד לאשר את סעיף 13 עם התיקון, ירים את ידו?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד אישור סעיף 13 – פה אחד

ניסן סלומינסקי: אושר פה אחד.

ניסן סלומינסקי: וואלה.

אלכס מילר: אדוני היושב-ראש, קיבלתי פה איזושהי הודעה מהעוזר שלי, אז אבקש התייעצות סיעתית לפני שאתה ממשיך בהצבעות.

אלכס מילר: תודה רבה.

יצחק כהן: או, יופי.

ניסן סלומינסקי: טוב, רבותי, אז נעשה לחמש דקות התייעצות סיעתית.

יצחק כהן: לא חמש דקות, תן להם.

יצחק כהן: זה קואליציה.

יצחק כהן: קואליציה זה 50 דקות.

אלכס מילר: אבקש התייעצות סיעתית, עד שאנחנו מודיעים מטעם ישראל ביתנו שאנחנו ממשיכים בהצבעות.

ניסן סלומינסקי: רבותי, אני מבקש.

ניסן סלומינסקי: ב-10:56 - - -

אראל מרגלית: מה 10:56?

ניסן סלומינסקי: אני אומר: הוא ביקש התייעצות סיעתית, עד 10:56.

ניסן סלומינסקי: אבל זה קואליציה, תן להם 50 דקות.

ניסן סלומינסקי: רגע, אכנס לדבר איתם ואחזור להודיע מה קורה.

יעקב ליצמן: מתי אמרת, 11:00?

ניסן סלומינסקי: 10:56.

ניסן סלומינסקי: ב-11:00 אנחנו צריכים להיות למטה, באולם נגב עם השר.

ניסן סלומינסקי: טוב, רבותי, נגמרה ההתייעצות הסיעתית.

ניסן סלומינסקי: מאחר שאנחנו צריכים לרדת עכשיו לאולם נגב, השר מגיע כדי לפתוח את דיוני התקציב, אז אנחנו נעצור עכשיו ונמשיך את ההצבעות או מחר או ביום רביעי, לפי הודעה שאני - - -

יעקב ליצמן: אנחנו יכולים לשאול את השר שאלות על מע"מ אפס גם?

ניסן סלומינסקי: לא, אני מציע להתמקד בתקציב.

ניסן סלומינסקי: אבל אני אומר שוב: נחדש את ההצבעות או מחר או ביום רביעי, לפי הודעה שנוציא.